**КОМИ РЕСПУБЛИКАЛӦН ОЛАНПАС**

**«Коми Республикалӧн Каналан Сӧветса депутатлӧн статус йылысь»**

**Коми Республикаса Оланпасӧ вежсьӧмъяс пыртӧм йылысь**

Примитӧма Коми Республикаса

Каналан Сӧветӧн 2015 вося вӧльгым тӧлысь 19 лунӧ

**1 статья.** Пыртны «Коми Республикалӧн Каналан Сӧветса депутатлӧн статус йылысь» Коми Республикалӧн Оланпасӧ (Коми Республикаса канму власьт органъяслӧн индӧд-тшӧктӧмъяс, 2007, 4 №, 4770 ст.; 7 №, 4911 ст.; 2008, 5 №, 205 ст.; 9 №, 426 ст.; 2009, 11 №, 171 ст.; 20 №, 351 ст.; 2011, 5 №, 87 ст.; 14 №, 346 ст.; 23 №, 606 ст.; 2012, 7 №, 172 ст.; 31 №, 694 ст.; 63 №, 1549 ст.; 2013, 5 №, 101 ст.; 17 №, 337 ст., 2014, 33 №, 678 ст.; 2015, 8 №, 89 ст.; 12 №, 153 ст.; 21 №, 271 ст.) татшӧм вежсьӧмъяс:

1. 3 статьяын:

1) 1 юкӧнын:

а) 132 пунктын “лӧсялана бӧрйысьӧмъяс вылын.” кывъяс вежны “лӧсялана бӧрйысьӧмъяс вылын;” кывъясӧн;

б) содтыны татшӧм сюрӧса 133 пункт:

“133) депутат эз сет либӧ эз ас кадӧ сет аслас чӧжӧс, рӧскод йылысь, эмбур да эмбур сяма кӧсйысьӧмъяс йылысь юӧръяс, а сідзжӧ аслас гӧтырлысь (верӧслысь) да тыр арлыдтӧм челядьлысь чӧжӧс, рӧскод йылысь, эмбур да эмбур сяма кӧсйысьӧмъяс йылысь юӧръяс.”;

2) 2 юкӧнын “1 юкӧнса 132” кывъяс вежны “1 юкӧнса 132, 133” кывъясӧн.

2. 5 статьяын:

1) 2 юкӧнын “10” лыдпас вежны “11” лыдпасӧн;

2) 4 юкӧнса коймӧд абзацын “тайӧ юкӧнлӧн нёльӧд абзацын” кывъяс вежны “тайӧ статьяса 41 юкӧнын” кывъясӧн.

3. 81 статьяын:

1) 1 юкӧнса медводдза абзацын “сетӧ” кыв вежны “колӧ сетны” кывъясӧн;

2) содтыны татшӧм сюрӧса 12 юкӧн:

“12. Депутатлы, эмӧсь кӧ помкаяс да пӧрадокын, кутшӧмъясӧс урчитӧ Каналан Сӧвет “Коррупциялы паныд удж” Федеральнӧй оланпас серти, колӧ юӧртны видзӧдысь комиссияӧ сы йылысь, мый ассьыс уджмогъяс збыльмӧдӧмыс бергӧдчӧ ас коланлун вылӧ, мый вайӧдӧ либӧ вермӧ вайӧдны интересъясын паныд сувтӧмӧдз, а сідзжӧ примитны конфликт бырӧдӧм либӧ ладмӧдӧм серти мераяс.”.

4. 29 статьяса 2 юкӧнын:

1) мӧд абзацын “Каналан Сӧветса Веськӧдлыськӧд” кывъяс бӧрын содтыны “Каналан Сӧветлӧн уджмогъяс кадколаст вылӧ” кывъясӧн;

2) коймӧд абзац гижны тадзи:

“Аппаратса Юрнуӧдысьлӧн кольӧны сылӧн уджмогъясыс сэтчӧдз, кытчӧдз выльӧн индӧм Аппаратса Юрнуӧдысь оз босьтчы чинӧ (сыысь ӧтдор, кор индӧм мортсӧ вештӧны чинысь: Россия Федерацияса удж йылысь оланпастэчасӧн урчитӧм помкаяс серти; эскӧмлун воштӧмкӧд йитӧдын лоӧмторъяс дырйи, кутшӧмъясӧс урчитӧма федеральнӧй оланпасъясӧн).”.

 **2 статья.** Тайӧ Оланпасыс вынсялӧ сійӧс официальнӧя йӧзӧдан лунсянь.

Коми Республикаса Юралысьлысь С.А.Гапликов

могъяс недыр олӧмӧ пӧртысь

 Сыктывкар

 2015 вося вӧльгым тӧлысь 20 лун

101-РЗ №